cyanic-selkie/wikianc huggingface dataset:
The Long Goodbye av Procol Harum
The Long Goodbye (The Symphonic Music of Procol Harum) var eit album som kom ut i 1995. Streng tatt er det ikkje eit album av Procol Harum, men vart produsert av Gary Brooker med forskjellige gjestemusikarar, mellom andre mange frå Procol Harum. Til dømes er Robin Trower og Matthew Fisher med på berre ein song, «Repent Walpurgis», som Fisher skreiv.
I motsetnad til dei andre songane på albumet har ikkje tittelsporet vorte offisielt gjeven ut som Procol Harum. Det var ein singel av Gary Brooker frå soloalbumet hans Echoes in the Night, som var produsert av Brooker og Fisher i lag. Tekstane er skrivne av den faste Procol Harum-tekstforfattaren Keith Reid og B.J. Wilson spelte trommer på denne songen.
Medverkande
Andre medverkande
Heliconia
Heliconia er ei slekt av dekkfrøplantar og den einaste slekta i familien Heliconiaceae. Dei fleste av dei om lag 194 kjende artane kjem frå tropiske delar av Amerika, men nokre få stammar frå nokre øyar i Vest-Stillehavet og Maluku i Indonesia. Mange artar i Heliconia veks i dei tropiske skogane i desse regionane. Dei fleste artane er anten rekna som sårbare eller utan nok data på den globale raudlistar over truga artar. Fleire artar i slekta er utbreidde som prydplantar, og nokre få veks forvilla i Florida, Gambia og Thailand. Nokre engelske namn for slekta er lobster-claws, toucan beak, wild plantain og false bird-of-paradise. Den siste nemninga viser til at dei liknar på blomar frå slekta Strelitzia, som også blir kalla bird-of-paradise flowers.
Skildring
Dei urteaktige plantane blir mellom 0,5 og nær 4,5 meter høge, avhengig av art. Dei enkle blada er 15–300 cm lange. Dei er karakteristiske avlange og sit anten spreidd eller motsett kvarandre på bladstilkar som ofte er lengre enn bladet, og ofte dannar store klumpar med alderen. Blomane blir danna på lange, opprette eller hengande forgreina blomestandar, og består av fargerike, voksaktige dekkblad, med små ekte blomaer som kikker ut frå dekkbladea. Vekstmåten til Heliconia minnar om den til Canna, Strelitzia og bananar, som dei er i slekt med. Blomane kan ha ulike sjatteringar av raudt, oransje, gult og grønt. Blomeforma gjer at dei ofte berre kan bli pollinerte av særskilde kolibriar frå vekstområdet.
Blad
Bladforma minnar om hummerklør. Blad som sit ulike stader på planten har ulikt absorsjonspotensial av sollys til fotosyntese når dei blir utsette for ulike styrker av lys.
Blomar
Blomane dannar mykje nektar som tiltrekk pollinatorar. Dei vanlegaste av desse er kolibriar.
Frø
Fruktene er blålilla og blir hovudsakleg spreidde av fuglar. Studiar av frø etter spreiing har vist at storleiken ikkje var viktig for vidare vekst. Den største predasjonen av frø var frå pattedyr.
Taksonomi
Heliconia er den einaste slekta i den monotypiske familien Heliconiaceae. Ho blei tidlegare rekna til familien Musaceae, som omfattar bananar (som Musa og Ensete ). APG-systemet frå 1998 og etterfølgjaren, APG II-systemet frå 2003, bekreftar Heliconiaceae som ein eigen familie i ordenen Zingiberales, eller ingefærordenen, innan kladen einfrøblada plant.
Artar
Artar godkjende av Kew Botanic Gardens:
Utbreiing og habitat
Dei fleste av dei 194 kjende artane stammar frå tropisk Amerika, men nokre få kjem frå ulike øyar vest i Stillehavet og Maluku. Ein finn mange Heliconia-artar i tropisk skog i desse områda. Fleire artar blir dyrka som prydplantar, og nokre få veks forvilla i Florida, Gambia og Thailand.
Økologi
Heliconia-artar er ei viktig matkjelde for skogkolibriar, særleg eremittar (Phathornithinae). Nokre av desse, som rustbrysteremitt (Glaucis hirsuta), nyttar også plantane til å ha reir i. Flaggermusa Ectophylla alba heldt også til i telt som ho lagar av heliconialauv.
Pollinering
Sjølv om Heliconia-plantar blir pollinerte nesten berre av kolibriar, skjer det og noko pollinering frå flaggermyser. Heliconia solomonensis blir pollinert av flaggermusa Melonycteris woodfordi på Salomonøyane. Heliconia solomonensis har grøne blomsetandar og blomar som opnar seg på natta, noko som er typisk for flaggermuspollinerte plan. Flaggermusa er den einaste kjende nattppollinatoren til Heliconia solomonensis.
Habitat
Mange flaggermyser bruker heliconiablad til ly. Ectohylla alba bruker fem ulike Heliconia-artar til å laga teltforma skjul kvar dag. Flaggermysene tek ut sidevenene til bladet frå bladnerva i midten, slik at det foldar seg saman som eit telt. Denne strukturen vernar flaggermusa frå regn, sol og rovdyr. I tillegg er ikkje stilkane til Heliconia-blad sterke nok til å bera typiske flaggermuspredatorar, slik at lauvet rister og åtvarer flaggermusa om dei er nære. Artane Artibeus anderseni og A. phaeotis lagar telt av Heliconia-blad på same måte. Ei anna flaggermus, Thyroptera tricolor, har sugekoppar på handledda slik at ho kan klynga seg fast til dei glatte overflaten til Heliconia-blada. Denne flaggermusa kviler med hovudet opp i samanrulla blad frå plantane.
XMM-Newton
XMM-Newton (stutt for X-ray Multimirror Mission-Newton) er eit ESA-romteleskop som observerer i røntgenstrålingsområdet, mellom 0,1 og 10 keV. Det vart skote opp 10. desember 1999 frå Korou i Fransk Guyana.
Giorgio Crescentini
Giorgio Crescentini er ein tidlegare regentkaptein av San Marino og tidlegare leiar for San Marino Football Federation.
Vivi Haug
Den første rolla hennar i Fredrikstad var i Født i går i 1962 for Studiescenen i Bibliotekets Aula. Ho blei noregskjend i 2006 då ho spelte rolla som ei pratsam dame i ein reklamefilm for Verdens Gang (VG). Etter reklamen blei ho omtalt som «Norges mest populære skravlekjærring» og «VG-dama».
Utover reklamejobber på TV spelte Haug for det meste i lokale revyar i Fredrikstad. I 2012 spelte ho saman med Øyvind «Raymon» Johannessen og Tor Erik Gunstrøm (frå Dizzie Tunes) i revyen Fire haker og en sprekk. I 2006 var ho med i filmen Lange flate ballær, som blei den første spelefilmen hennar. Ho var også med i oppfølgjaren, Lange flate ballær 2. I 2011 spelte ho i filmen Gråtass får en ny venn, i rolla som «Skravledame». Ho hadde også ein gjesteopptreden i KLMs Nachspiel i 1992.
Chieko Hase
Chieko Hase er ein japansk fotballspelar.
Lubayb
Lubayb er ein landsby aust i Jemen. Han ligg i Hadhramaut guvernement.
Handball-VM 1999 for kvinner
Verdsmeisterskapen i handball 1999 for kvinner, den 14. i rekka, vart avvikla i tida 30. november til 12. desember 1999 i Noreg og Danmark. Til saman 24 land deltok i turneringa. Noreg sikra seg meisterpokalen etter finalesiger 25-24 mot Frankrike.
Gruppe A
-
---
Gruppe B
---
-
Gruppe C
---
-
--
Gruppe D
-
Semifinalar
---
VM-finalen
Finalen mellom semifinalevinnarane, Noreg og Frankrike, vart spelt i Håkons hall på Lillehammer framfor 11 200 tilskodarar. Frankrike leia 10-8 til pause. I andre omgangen veksla laga om å vere i leiinga før omgangen ebba ut med uavgjort 18-18. Også etter to ekstraomgangar stod det likt på resultattavla, 21-21. I tredje ekstraomgang drog vertslandet ifrå og etter fjerde ekstraomgang stod Noreg att som vinnar med siffera 25-24.
Kjersti Grini vart norsk toppskårar med 8 nettkjenningar, vidare skåra Mia Hundvin 5, Kristine Duvholt 4, Susann Goksør Bjerkrheim 3, Birgitte Sættem og Else Marthe Sørlie 2, samt Trine Haltvik 1 mål. I mål for Noreg stod Cecilie Leganger og Heidi Tjugum. Også Mette Davidsen, Elisabeth Hilmo og Tonje Larsen var med på det norske finalelaget, medan Marianne Rokne, Sahra Hausmann, Ann Cathrin Eriksen såg kampen frå tribunen.
Frankrikes målskårarar var Nodjialen Myaro 6, Leila Duchemann (Lejeune) og Nathalie Celambarum 4, Sandrine Mariot (Delerce) og Veronique Pecqueux (Rolland) 3, Isabelle Wendling og Caisa Lerus 2.
Finaledommarane Ramon Gallego og Victor Lamas frå Spania straffa Frankrike med tre 2-minuttsutvisingar og eitt raudt kort, medan Noreg måtte tole fire 2-minuttsutvisingar og eitt raudt kort då Else Marthe Sørlie i tredje ekstraomgang vart utvist for tredje gong.
Fylkesveg 6706
Fylkesveg 6706 går mellom Vikhammar og Kvegjerdsplassen i Malvik kommune. Vegen er 2,1 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 941 i Sør-Trøndelag.
Troels Andersen
Troels Andersen er ein dansk kunsthistorikar og fagbokforfattar, fødd i København. Han har utgjeve fleire biografiar om danske kunstnarar frå 1900-talet, mellom andre Asger Jorn og Franciska Clausen. Frå 1973 til 2004 var han leiar av Silkeborg Kunstmuseum i Silkeborg på Jylland, som seinare har fått namnet Museum Jorn.
Andersen studerte i åra 1961 til 1966 kunsthistorie, russisk, litteratur og kunst hjå universiteta i København, Moskva, Leningrad (Sankt Petersburg) og Amsterdam. Han var medskipar av Den eksperimenterende Kunstskole i 1961, og har vore redaktør av tidsskrifta Information, CRAS og Billedkunst. Frå 1966 til 1977 underviste han ved universiteta i Aarhus og København, og var i perioden 1978 -1984 leiar av Foreningen af Danske Kunstmuseer.
Qods fylke
Qods fylke (persisk شهرستان قدس) er eit fylke i Teheran-provinsen i Iran. Det administrative senteret i fylket er Qods. I folketeljinga i 2006 var innbyggjartalet i fylket 237 077. Fylket har eitt distrikt: Sentral-distriktet. Fylket har éin by: Qods.
Cape Buller
Cape Buller er eit kupert nes på vestsida av innløpet til Bay of Isles på nordkysten av Sør-Georgia. Han vart oppdaga og namngjeven i 1775 av ein britisk ekspedisjon under James Cook.
Viánnos
Viánnos (gresk Βιάννος) er ein kommune i periferieininga Iráklio i periferien Kreta i Hellas. Viánnos ligg søraust for Iráklio og grensar i aust mot periferieininga Lasíthi. I sør ligg Libyahavet.
Byar og tettstader
Dei største byane og tettstadene i kommunen er:
Ira Newborn
Ira Newborn er ein amerikansk musikar og komponist, mest kjend for filmmusikken han har komponert.
Blant dei mange filmane Newborn har skrive musikk for, finn ein filmen Sixteen Candles, Weird Science, Ferris Bueller's Day Off, Uncle Buck, Planes, Trains and Automobiles, Mallrats, røykfull jazz i Into the Night, der han skreiv musikk for B.B. King, og Ace Ventura: Pet Detective. Han har ofte arbeidd med John Hughes. Han var òg musikalsk leiar og produsent for The Blues Brothers. Newborn hadde ei lita skodespelarrolle i Xanadu, der han er ein bandleiar frå 1940-åra. Newborn skreiv musikk for Naked Gun-serien med Leslie Nielsen.
Newborn er òg professor ved New York University, der han sjølv tok bachelorgraden i 1972.
Blant dei mange artistane Ira Newborn har arbeidd med, finn ein Ray Charles, Diana Ross, Billy Joel og The Pointer Sisters.
Igor Țîgîrlaș
Igor Țîgîrlaș er ein moldovsk fotballspelar som har spela på midtbanen for Metalurh Zaporizjzja i den ukrainske fotballigaen, og for det moldovske landslaget.
As-salam al-malaki al-urdoni
«As-salam al-malaki al-urdoni» (arabisk السلام الملكي الأردني as-Salām al-Malakī al-ʾUrdunī) er nasjonalsongen til Jordan. Tittelen tyder 'den kongelege nasjonalsongen til Jordan'. Han blei teken i bruk som nasjonalsong i 1946.
Den opphavlege teksten til songen blei skriven av Abdul-Monem Rifai og musikken kompontert av Abdul Qader al-Taneer. Opphavleg inneheldt han berre eitt vers, men seinare blei teksten utvida.
Safiya Zaghlul
Safiya Zaghlul var ein egyptisk politikar. Ho var gift med Saad Zaghlul, som var president av Egypt i 1924.
Liv og virke
Zaghlul kom frå ein familie med tyrkiske røter. Ho var dotter av Mustafa Fahmi Pasha, som var den sjuande statsministeren i Egypt.
Då ektemannen hennar vart forvist til Seychellane i 1919, vart Zaghlul ein leiande politisk aktivist og leiarskikkelse innan Wafd-partiet. Bustaden hennar vart eit samlingspunkt for partiet, og ho organiserte og leia ein demonstrasjon med 500 kvinner i protest mot forvisinga av ektemannen hennar. Ho vart kjend som mor til Egypt (Umm al-Misriyyin).
Zaghlul etterfølgde seinare ektemannen til den internasjonale konferansen om Egypt i Paris.
I 1924 vart ektemannen vald til statsministar. Etter at han døydde i 1927 var Zaghlul sentral då partiet skulle velje ny partileiar og fungerte som rådgjevar for denne. Etter at partiet vart splitta i 1937 avslutta ho den politiske verksemda si.
Ho var også leiar for kvinnegruppa til Wafd-partiet.
Belgicafjella
Belgicafjella er ei isolert fjellkjede 100 km aust-søraust for Sør-Rondane i Dronning Maud Land i Antarktis. Ho er kring 15 km lang. Fjellkjeda vart oppdaga av Belgica-ekspedisjonen (1957-58) under Gaston de Gerlache og kalla opp etter skipet RV «Belgica», kommandert av faren, løytnant Adrien de Gerlache, leiaren for Belgica-ekspedisjonen i 1897-99.
Luqnah
Luqnah er ein landsby aust i Jemen. Han ligg i Hadhramaut guvernement.
Qawwali
Qawwali eller qawali er ein religiøs musikktype frå Sør-Asia knytt til sufismen. Han blir framført av ein songar akkompagnert av ei gruppe musikarar, og inneheld gjerne lovprisingar til Gud, profeten Muhammad og andre religiøse leiarar.
Qawwalimusikk oppstod rundt sufiskrin, og blir framleis framført på slike stader. Med grunnlag i samatradisjonen frå persisk sufisme blei han særleg utvikla av den indiske Chishthi-brorskapen frå 1200-talet. Sufihelgenen Amir Khusro (1253–1325) er ofte omtalt som far til qawwali. Musikken er i dag særleg utbreidd i områda Punjab og Sindh i Pakistan, Nord-India og Hyderabad i India og i Chittagong og Sylhet i Bangladesh.
Musikken blir framført av små ensemble som består av ein hovudsongar og ei gruppe musikarar som omfattar ein eller to akkompagnerande songarar. Tradisjonelle musikkinstrument brukt til qawwali er perkusjonsinstrument som tabla, dholak, ghara og khartal, strengeinstrument som sarangi, sarod, santur eller rabab, og tangentinstrument som harmonium. Instrumentbruken er ikkje avgrensa til dei tradisjonelle typane, og ein kan også framføra qawwali med instrument som keyboard, saksofon, fiolin og så bortetter. Rytmisk klapping er også ein viktig del av akkompagnementet.
Nokre kjende qawwalisongarar er Nusrat Fateh Ali Khan, som gjennom konsertar og musikalsk samarbeid blei verdskjend, Sabri-brørne, Aziz Mian og Rahat Fateh Ali Khan. Tradisjonelt framførte ikkje kvinner denne typen musikk, men i nyare tid er Abida Parveen blitt ein respektert qawwalisongar.
Atle Selberg
Atle Selberg var ein norsk matematikar, kjent for arbeidet sitt i analytisk talteori. Selberg vert rekna som ein av dei fremste talteoretikarane gjennom tidene.
Selberg vart fødd i Langesund. Både faren hans og hans to eldre brør var matematikarar. Medan han enno gjekk på skulen vart han påverka av arbeidet til Srinivasa Aiyangar Ramanujan. Selberg vart cand.real. i 1939 og tok doktorgraden sin ved Universitetet i Oslo i 1942.
The Rover
«The Rover» er ein song av det engelske rockebandet Led Zeppelin frå albumet Physical Graffiti frå 1975.
Atle Selberg
Selberg flytte til USA etter andre verdskrigen og tilsett ved Princeton University frå 1947. Han vart medlem av Institute for Advanced Study, Princeton i USA i 1949.
The Rover
Songen var opphavleg meint som ein akustisk song, og vart skriven i Bron-Yr-Aur i 1970 og så spelt inn i Stargroves under innspelinga av Houses of the Holy i 1972. Bandet valde å ikkje ta han med på Houses of the Holy og han kom etter kvart med på det neste studioalbumet, Physical Graffiti. På denne tida hadde han fått ein langt tyngre stil med fleire studio-lydspor, som Jimmy Page spelte inn i 1974.
Custard Pie
«Custard Pie» er ein song av det engelske rockebandet Led Zeppelin frå albumet Physical Graffiti, frå 1975. Teksten til den riff-tunge songen hyllar bluesongar frå Robert Johnson-tida, særleg «Drop Down Mama» av Sleepy John Estes, «Shake 'Em On Down» av Bukka White og «I Want Some Of Your Pie» av Blind Boy Fuller.
The Rover
«The Rover» vart aldri spela i sin heilskap på konsertane til led Zeppelin, men spelte stundom opninga av songen før «Sick Again» i 1977.
Atle Selberg
Under den andre verdskrigen arbeidde han i isolasjon på grunn av okkupasjonen av Noreg. Etter krigen vart utreiingane hans kjent, blant anna eit bevis for at ein positiv del av den imaginære delen av dei ikkje-trivielle røtene til Riemanns zeta-funksjon ligg på aksen Re(s) = 1/2. Etter krigen vende han seg mot sieve teori, eit tidlegare forsømt område innanfor matematikken der Selberg gjorde store framsteg. I ein artikkel i 1947 introduserte han Selbergs sieve, ein metode der blant andre viktige resultat førte til Chen-teoremet. På 1950-talet jobba han med å introdusere spektralteori inn i talteorien, noko som resulterte i Selbergs sporformel, det mest respekterte arbeidet hans.
Selberg vart tildelt Fieldsmedaljen i 1950 og Wolfprisen i matematikk i 1986. I 1987 vart han utnemnd til kommandør med stjerne av St. Olavs Orden.
The Rover
Kjelder
''
Custard Pie
Songteksten kan stundom vere noko vanskeleg å forstå, men som mange andre songar på albumet er dei full av seksuelle referansar. I dette tilfellet refererer «Custard Pie» (krempai) til det kvinnelege kjønnsorganet og songen inneheld òg mange referansar til oralsex: Your custard pie, yeah, sweet and nice / When you cut it mama, save me a slice og chewin' a piece of your custard pie.
«Custard Pie» inneheld ein wah-wah-solo av gitarist Jimmy Page, som vart spela gjennom ein ARP-synthesizer. John Paul Jones spelar òg elektrisk clavinet på songen medan vokalist Robert Plant spelar munnspel.
Songen vart aldri spela på konsertane til Led Zeppelin bortsett frå delar av songen under det akustiske settet på konserten i Houston i 1977.
Page spela songen på hans Outrider-turne, medan Page and Plant spela heile songen nokre gonger i 1996 under turneen deira for No Quarter: Jimmy Page and Robert Plant Unledded. I 1999 spela Page igjen songen, denne gongen med The Black Crowes, og ein versjon av dette finst på albumet Live at the Greek.
Songen vart gjeven ut på singel i Thailand med «Boogie with Stu» og «Trampled Under Foot» som B-sider.
Junko Ishida
Junko Ishida er ein japansk fotballspelar.
Macybreen
Macybreen er ein 6 km lang og 2,3 km, halvmåneforma isbre sør i Tangra Mountains på Livingston Island i Sør-Shetlandsøyane i Antarktis. Isbreen grensar til Friesland Ridge i nordvest, Levski Ridge i nordaust og Peshev Ridge mot søraust, og flyt sørvestover til enden av Brunow Bay.
Han vart namngjeven av UK-APC i 1958 etter Robert Macy, kaptein på briggen «Aurora», ein av flåten av den amerikanske selfangarar frå New York som vitja Sør-Shetlandsøyane i 1820-21.
Aleksej Leonov
Aleksej Arkhipovitsj Leonov var ein sovjet-russisk romfarar frå Tusilskij-distrikt i det vestlege Sibir. Den 18. mars 1965 vart han det fyrste mennesket som gjennomførte ei romvandring.
Leonov deltok i Voskhod 2-romferda i mars 1965. Under denne ferda steig han ut av romskipet og oppheldt seg i 12 minuttar og 9 sekundar ute i verdsrommet, med eit snøre til romskipet.
I juli 1975 var Leonov kommandør på romskipet Sojuz 19, eit fartøy som i to døgn var sambunde med eit USA-amerikansk Apollo-romskip.
Respirasjon (fleirtyding)
Respirasjon kan visa til:
August Leopold Crelle
August Leopold Crelle var ein tysk ingeniør og matematikar. Han vart fødd i Eichwerder i nærleiken av Wriezen i Tyskland, og han døydde i Berlin. Han starta Journal für die reine und angewandte Mathematik (òg kjent som Crelles Journal).
Av yrke var Crelle ingeniør, og han var kjent i Tyskland for å ha konstruert jarnbaner og vegar. Han var òg svært interessert i matematikk, og han vart kjent med Niels Henrik Abel då Abel vitja Berlin. Dei to vart etter kvart gode vener, og Abel publiserte ein stor del av artiklane sine i tidsskriftet til Crelle. Crelle jobba lenge for å skaffe Abel ei fast stilling i Berlin, og etter kvart klarte han òg dette. Brevet med den glade meldinga om fast stilling og ei sikker framtid i Berlin nådde fram nokre få dagar etter at Abel døydde.
Kjelder
''
Fylkesveg 651 i Telemark
Fylkesveg 651 i Telemark går mellom Åmot i Hjartdal kommune og Dal i Tinn kommune. Vegen er 47,2 km lang.
Salah Khalaf
Salah Mesbah Khalaf eller Abu Iyad (arabisk أبو إياد) var nestleiar og etterretningssjef for den palestinske frigjeringsorganisasjonen (PLO), og var med på å danne det politiske partiet Fatah, saman med mellom andre Yasir Arafat.
Khalaf kom frå Jaffa og studerte litteratur. Han flytte til Kairo tidleg på 1950-talet. Det vart han medlem av det muslimske brorskapet. I 1951 møtte han Yasir Arafat på al-Azhar-universitetet under eit møte i den palestinske studentunionen. I 1958 danna han organisasjonen Fatah med Arafat og andre palestinarar frå Gaza i Kuwait.
Octopus’s Garden
«Octopus's Garden» er ein song av The Beatles på albumet Abbey Road frå 1969. Han er skriven av Ringo Starr med hjelp frå George Harrison, sjølv om han berre er tilskriven Starr under hans verkeleg namn Richard Starkey.
Det er påstått at songen er psykedelisk og at han viser til LSD, noko som er sagt om fleire songar av The Beatles. Ideen til songen fekk Starr då han var på båttur saman med familien til Sardinia i 1968. Kapteinen på båten tilbaud «octopus» altså blekksprut, til lunsj, men Starr avslo. Kapteinen fortalte han då alt han visste om blekksprutar og om korleis dei sumde under vatn og leitte etter blanke lekamar og steinar for å byggje hagane sine med. Med denne informasjonen hadde Starr tema for ein song:
Songen er enkel og eit barnsleg tema i å kunne trekke seg tilbake frå ei skummel verd til ein plass i skuggen der det er varmt og trygt. Naiv er i denne samanhengen ikkje negativt. At songen samstundes passar for barn, akkurat som to andre Beatles-songar som «Yellow Submarine» (òg sunge av Ringo Starr) og «Rocky Raccoon» understrekar interessesfæren på 60-talet.
George Harrison hjelpte Ringo Starr å skrive songen under innspelinga av Let It Be. I filmen av same namn kan ein sjå dei vert filma medan dei jobbar med akkurat denne songen. Harrison skreiv akkordsekvensen og undervasslydane lagde Starr ved å blåse bobler i eit vassglas.
Ringo Starr skreiv berre to Beatles-songar, den andre var «Don't Pass Me By» som vart gjeve ut på The Beatles (White Album).
Áno Viánnos
Áno Viánnos (gresk Άνω Βιάννος) er ein landsby i periferieininga Iráklio i periferien Kreta i Hellas og hovudsete i kommunen Viánnos.
Phoenix Wright: Ace Attorney − Justice for All
Phoenix Wright: Ace Attorney − Justice for All er eit dataspel innan sjangrane eventyrspel og visuell roman, utvikla av Capcom. Det var opphavleg utgjeve til Game Boy Advance i 2002 i Japan, og har sidan blitt utgjeve til fleire plattformer. Utgåva av spelet til Nintendo DS, som kom ut i 2006 i Japan, blei omsett til engelsk og utgjeve i 2007 i Nord-Amerika og Europa. Spelet er oppfølgjaren til Phoenix Wright: Ace Attorney og er det andre spelet i Ace Attorney-serien.
Historia følgjer Phoenix Wright, ein forsvarsadvokat som forsvarer klientane sine i fire ulike episodar. Andre karakterar i spelet er mellom andre partnaren Maya Fey, søskenbarnet hennar, Pearl, og ein rivaliserande aktor, Franziska von Karma. Spelet er delt inn i to typar av seksjonar: rettssaker, der spelaren spør ut vitne og freistar å avdekke motseiingar i vitnesbyrdet, og etterforskingar, der spelaren samlar inn bevis og snakkar med vitna.
Manawirah
Manawirah er ein landsby aust i Jemen. Han ligg i Hadhramaut guvernement.
Fylkesveg 652 i Telemark
Fylkesveg 652 i Telemark går mellom Tuddal og Bondal i Hjartdal kommune. Vegen er 17,0 km lang.
Emneknagg
Emneknaggar tillèt berre eitt ord og vert ofte laga ved at ein utelèt mellomrommet mellom ord. Ein aukar lesbarheita ved å bruke stor bokstav inne i samansetjinga (CamelCase).
Chris Messina introduserte emneknagg på Twitter 23. August 2007, men Twitter avviste ideen i byrjinga. Den fyrste utbreidde bruken kom i oktober 2007 då lokale journalistar nytta emneknaggen #SanDiegoFire for å kvitre om ei rekke skogbrannar i San Diego.
Symbolet # følgt av eit ord vart nytta i PDP-11 på 1970-talet og i programmeringsspråket C i 1978. På IRC blir # brukt for å gje namn til grupper og emne.
Junior Eurovision Song Contest 2009
Junior Eurovision Song Contest 2009 (JESC 2009) var den sjuande gongen Junior Eurovision Song Contest vart arrangert. Tevlinga vart halden i Kyivskyi Palats Sportu i Kiev i Ukraina. Finalen fann stad laurdag 21. november. Nederland vann tevlinga med songen «Click Clack» som vart framført av Ralf Mackenbach.
Bulgaria, Hellas og Litauen trekte seg frå tevlinga, medan Sverige kom attende.
12 poeng
Under er lista over landa som fekk 12 poeng.
Akemi Iwata
Akemi Iwata er ein japansk fotballspelar.
Ain't Nothin' to Get Excited About
Ain't Nothin' to Get Excited About er eit studioalbum med rock and roll-songar spelt inn i 1970 av medlemmar av Procol Harum under namnet Liquorice John Death. Albumet kom først ut i 1997.
Masterlydbandet var lenge tapt, men dukka opp i 1990-åra då bandet fekk ein boks med lydband frå EMI-Chrysalis.
Nicky Hilton
Nicholai Olivia Hilton, kjend som Nicky Hilton er ein amerikansk fotomodell, kjendis, motedesigner, kjend som ein av arvingane til Hilton-formuen, i tillegg til omtrent 5–15 % av eiendomsformuen og investeringane til faren.
Anna Deichman
Anna Deichman var ei norsk kansellirådinne, systera til boksamlaren Carl Deichman.
Etter at ektemannen døydde i 1737, flytta Deichman frå Christiania mot trakta rundt Porsgrunn, som ho på fleire måtar var knytt til. Systera Margrethe var gift med kanselliråd Herman Løvenskiold på Fossum; broren Peter budde på Menstad; mora bispinne Deichmann budde hos dottera på Borgestad og brørne Carl og Wilhelm budde også i området. Borna til Anna Deichmann vart inngifta i dei beste familiane i distriktet. Etter at ektemannen døydde mottok ho ein årleg pensjon på 40 riksdalar.
Deichman døydde i 1754, og vart bisett i Eidanger kyrkje. Ein kan sjå alliansevåpenet til henne og ektemannen i Solum og Mælum kyrkje.
Fylkesveg 950 i Sør-Trøndelag
Fylkesveg 950 i Sør-Trøndelag går mellom Rotvoll i Trondheim kommune og Gjevingåsen ved Muruvika i Malvik kommune. Vegen er 23,3 km lang.
Vegen fylgjer stort sett den tidlegare traseen til E 6.
Kommunar og knutepunkt
Gamle E-6
Malvikvegen
Busen Point
Neset var kjend langt tidlegare, men namngjeven først på kart basert på ei landmåling frå 1927–29 av eit lag frå Discovery Investigations. Han vart kalla opp etter vika Husvik Harbour i Strømnesfjorden.
Kjelder
''
Teheran fylke
Teheran fylke (persisk شهرستان تهران) er eit fylke i Teheran-provinsen i Iran. Det administrative senteret i fylket er Teheran. I folketeljinga i 2016 var innbyggjartalet i fylket 8 737 510. Fylket er delt inn i dei tre distrikta Sentral-distriktet, Kan-distriktet og Aftab-distriktet. Fylket har éin by: Teheran.
Stor-Teheran ligg for det meste innafor Teheran fylke. Det er det mest folkerike fylket i Iran.
BioShock 2
BioShock 2 er eit fyrstepersonsskytespel utvikla av 2K Marin og utgjeve av 2K Games. Det vart utgjeve over heile verda til Microsoft Windows, PlayStation 3 og Xbox 360 den 9. februar 2010 og er oppfylgjaren til spelet BioShock frå 2007. Feral Interactive gav ut ein OS X-versjon av spelet den 30. mars 2012. Spelet går føre seg i den fiktive dystopiske undervatnsbyen Rapture, åtte år etter historia i det fyrste spelet. Spelaren speler Subject Delta, som er ein Big Daddy, eit plasmid-forbetra menneske som er kirurgisk bunde inn i ein diger dykkardrakt. Spelarar må kjempa seg gjennom nivå med splicers, den psykotiske befolkninga i byen, ved hjelp av våpen og ei rekkje genetiske modifikasjonar og evner. Spelet har òg eit eige historiedrevet multiplayer-modus kalla Fall of Rapture, som finn stad under Rapture sin borgarkrig i 1959, før hendingane i det første spelet.
BioShock 2 vart hovudsakleg utvikla av 2K Marin, men også 2K Australia, Arkane Studios, Digital Extremes og 2K Boston med serieskaparen Ken Levine sine innspel. Handlinga i spelet gjekk gjennom store endringar under utviklinga av spelet. Komponisten til det fyrste spelet, Garry Schyman, skapte også musikken til BioShock 2.
Spelet fekk gode omtalar ved lansering, og blei spesielt rost for forteljinga, kunststilen, karakterane, slutten og speloppsettet. Det fekk også kritikk for å ha ein treig start og for å vera for likt det fyrste spelet.
Det blei gjeve ut ein ny einspelarkampanje, Minerva's Den, i august 2010. Spelet selde alt i alt meir enn 3 million eksemplar, men oppfylte ikkje Take-Two Interactive sine salsforventingar. Ein forbetra versjon av spelet vart gjeven ut til Microsoft Windows, PlayStation 4 og Xbox One den 13. september 2016, som ein del av BioShock: The Collection.
Sanae Mishima
Sanae Mishima er ein japansk fotballspelar.
Friidrettslandskampen Sverige–Noreg 1958
Friidrettslandskampen Sverige–Noreg 1958 for menn vart avvikla på Slottsskogsvallen i Göteborg den 23. og 24. juli. Landskampen enda med svensk siger 118 – 94. Begge landa deltok med to utøvarar i kvar av enkeltøvingane.
100 meter
<br style="clear:both;" />
400 m
<br style="clear:both;" />
800 m
<br style="clear:both;" />
5 000 m
<br style="clear:both;" />
400 m hekk
<br style="clear:both;" />
Mankhar
Mankhar er ein landsby aust i Jemen. Han ligg i Hadhramaut guvernement.
Friidrettslandskampen Sverige–Noreg 1958
Høgdehopp
<br style="clear:both;" />
Lengdehopp
<br style="clear:both;" />
Kulestøyt
<br style="clear:both;" />
Sleggjekast
<br style="clear:both;" />
4 × 100 meter stafett
<br style="clear:both;" />
200 meter
<br style="clear:both;" />
1500 m
<br style="clear:both;" />
10 000 m
<br style="clear:both;" />
110 meter hekk
<br style="clear:both;" />
3 000 m hinder
<br style="clear:both;" />
Stavhopp
<br style="clear:both;" />
Tresteghopp
<br style="clear:both;" />
Spjutkast
<br style="clear:both;" />
Provinsar i Bulgaria
Provinsane i Bulgaria (bulgarsk област, oblast) utgjer ei administrativ inndeling i Bulgaria. Det er 28 provinsar, som igjen er delte inn i 265 kommunar. Alle provinsane har namn etter den byen som er hovudstad i regionen.
Danny Kortchmar
Daniel Kortchmar er ein amerikansk gitarist, studiomusikar, plateprodusent og låtskrivar. Kortchmar sitt arbeid med songar-låtskrivarar som David Crosby, Carole King, Graham Nash, Carly Simon og James Taylor har vore med på å definere signaturstilen til songar-låtskrivar-tida i 1970-åra. Jackson Browne og Don Henley har spelt mange av songar skrivne eller delvis skrivne av Kortchmar, og Kortchmar var Henley sin låtskrivar- og produsentpartner i 1980-åra.
Biografi
Kortchmar vart først kjend i midten av 1960-åra då han spelte i band i heimbyen New York City, som The Kingbees og The Flying Machine, med den då ukjende James Taylor I 1966 reiste Kortchmar til England, der han ei tid arbeidde som studiomusikar.
I 1967 vart Kortchmar med i The Fugs, og spelte på albumet deira Tenderness Junction i 1968, før han følgde bassisten Charles Larkey til California, der dei slo seg saman med Carole King i ein trio kalla The City. Gruppa produserte eitt album i 1969, Now That Everything's Been Said, som fekk god kritikk, men som selde dårleg. Gruppa vart oppløyst etter kort tid, men Kortchmar fortsette å spele for King i den meir suksessrike solokarrieren hennar, mellom anna det banebrytande albumet Tapestry i 1971. I 1970 møtte Kortchmar igjen venen Taylor og spelte på gjennombrotsalbumet hans, Sweet Baby James. Kortchmar sitt arbeid med Taylor og King gjorde han til ein av dei mest etterspurte gitaristane i Los Angeles i 1970- og 1980-åra. Han turnerte og spelte inn med Linda Ronstadt på denne tida, og var med i musikkvideoane hennar.
Kortchmar arbeidde òg på eiga hand og spelte i bandet Jo Mama i 1970 og 1971 og spelte inn soloalbuma Kootch (1973) og Innuendo (1980), men hadde større suksess i lag med artistar som Linda Ronstadt, Warren Zevon, Harry Nilsson og Jackson Browne (då Browne spelte inn Kortchmar-songen «Shaky Town» for Running on Empty, song Kortchmar harmonivokal). I 1970-åra spelte han inn tre album med Leland Sklar, Russ Kunkel og Craig Doerge, som The Section.
Kortchmar spelte inn to album som ein del av bandet Attitudes, med Jim Keltner, David Foster og Paul Stallworth, for George Harrison sitt Dark Horse. Det sjølvtittulerte albumet Attitudes inneheld Kortchmar sin «Honey Don't Leave L.A», som vart spelt inn av James Taylor. Det andre albumet Good News inneheld fleire songar av Kortchmar.
Han skreiv musikk for Cheech & Chong-filmen Up in Smoke og har produsert fleire innspelingar av Don Henley, Neil Young, Jon Bon Jovi, Stevie Nicks, Billy Joel, Hanson, Tracy Chapman, Louise Goffin og andre. Han er med på gitar på Carole King-albumet Thoroughbred i 1975.
I 1984 var han med å produsere og spele på Don Henley-albumet Building the Perfect Beast. Her skreiv han songane «You're Not Drinking Enough» og «All She Wants To Do Is Dance». I tillegg var han medlåtskrivar på «You Can't Make Love», «Man With A Mission», «Not Enough Love in the World», «Building the Perfect Beast», «Sunset Grill» og «Drivin' With Your Eyes Closed». I 1989 spelte han igjen med og produserte Don Henley-albumet The End of the Innocence.
Kortchmar starta ei ny gruppe, the Midnight Eleven, i 2004, og bandet gav ut det første albumet sitt i 2005.
I 2006 var han medprodusent på Hanson-albumet The Walk, som kom ut i USA sommaren 2007.
Jesus (fleirtyding)
Jesus kan visa til:
Betechtinkjeda
Betechtinkjeda er ei fjellkjede som utgjer sørarmen av Humboldtfjella i Dronning Maud Land. Ho er kring 22 km lang. Fjellkjeda vart oppdaga og kartlagd frå flyfoto av Den tredje tyske antarktisekspedisjonen, 1938–39, kartlagd frå flyfoto og frå landmålingar av Den sjette norske antarktisekspedisjonen, 1956–60 og kartlagd på ny av Den sovjetiske antarktisekspedisjonen, 1960–61. Ho er kalla opp etter den sovjetiske akademikaren A.G. Betekhtin.
Danny Kortchmar
Biografi
I nyare tid har Kortchmar skipa gruppa «Slo Leak» som hovudsakleg speler bluesrock.
I 2010 vart Kortchmar med på Troubadour Reunion Tour med Taylor og King og Section-medlemmane Lee Sklar og Russ Kunkel.
Night Ride Home
Night Ride Home er det 14. studioalbumet til Joni Mitchell, gjeve ut i 1991. Det var det siste av fire album ho spelte inn for Geffen Records. Songar på albumet er mellom anna «Cherokee Louise» om ein barndomsven som vart seksuelt misbrukt, «The Windfall (Everything For Nothing)» om ei hushjelp som prøvde å saksøke Mitchell, og den attendesjåande singelen «Come in from the Cold» om barndom og mellomaldring. Tittelsongen «Night Ride Home» (opphavleg kalla «Fourth of July» og først framført under turneen etter det førre albumet hennar i 1988) var inspirert av ein månelys kveld på Hawaii. Sjølv om ingen av singlane frå albumet gjekk inn på listene, vart «Come in from the Cold» ein delt spelt på AOR-stasjonar.
Ein heimevideo, Come in from the Cold, kom ut same året med musikkvideoar for fem spor på albumet i lag med eit intervju med Mitchell, der ho fortel om inspirasjonen til songane. Fram til desember 2007 hadde albumet seld 238 000 eksemplar i USA..
Springfrøslekta
Springfrøslekta (Impatiens) eller er ei plateslekt i springfrøfamilien. Den har om lag tusen artar, først og fremst i Asia og Afrika. Berre nokre få artar har vore naturlege i Europa og Nord-Amerika. I Skandinavia finst det berre ein art naturleg, springfrø (I. noli-tangere), men fleire er forvilla.
Fleire arter blir nytta som hageplantar og potteplantar.
Nokre artar
Dei aller fleste har ikkje offisielle norske namn. Der det finst er dette oppgitt. I tillegg er engelske namn oppgitte.
Venera 1
Venera 1 var ein sovjetisk romsonde. Han vart skoten opp 12. februar 1961 og var den fyrste romsonden til å passera Venus. Men innan romsonden passerte Venus 19. mai 1961, hadde ein mist kontakt med han.
Polkadott
Polkadott (engelsk polka dot, 'polkaprikk') er eit mønster av runde prikker av same storleik eller ein prikk i eit slikt menster. Mønsteret blei populært i England i siste halvdel av 1800-talet. Truleg fekk det namn på same måte som andre polka-ord frå denne tida, med bakgrunn i den samtidige farsotten for polkadans.
Bruk
Polkadott-mønster blir mykje brukt på klede, leiker og møblar eller interiør. Dem venezuelanske motedesignaren Carolina Herrera brukte polkadottar på dei fleste kjolane ho utforma seint på 1980- og tidleg på 1990-talet, i tillegg til på eskene for parfymane Carolina Herrera, Herrera For Men, Aquaflore og Flore.
I Tour de France bruker ein ei kvit trøye med raude polkadottar for den som har flest klatrepoeng i løpet av meisterskapet.
I kulturen
Musikalfilmen The Gang's All Here frå 1943, regissert av Busby Berkeley, inneheldt eit større nummer kring «The Polka-Dot Polka». Denne songen var skriven av Harry Warren og Leo Robin, og sungen av Alice Faye med Busby Berkeley-dansarane.
Kunstnaren Yayoi Kusama bruker ofte polkadottar i verka sine, som i installasjonen Ascension of Polkadots on the Trees ved Singapore-biennalen i 2006.
Fylkesveg 6710
Fylkesveg 6710 går mellom Fuglem og Solem i Selbu kommune. Vegen er 2,6 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 962 i Sør-Trøndelag.
ByeAlex
Alex Márta, kjend som ByeAlex, er ein ungarsk journalist og songar. Han har òg ein grad i filosofi.
Eurovision Song Contest 2013
Etter sigeren i A Dal 2013 vart det klart at ByeAlex skal representere Ungarn i Eurovision Song Contest 2013 i Malmö i Sverige med songen «Kedvesem». Sidan berre Frankrike, Italia, Spania, Storbritannia, Tyskland, kalla dei fem store, og vertslandet Sverige er direktekvalifisert til finalen, må kvart land kvalifisere seg i éin av dei to semifinalane. Ungarn vart tildelt ein plass i den andre semifinalen 16. mai 2013 i Malmö Arena.
Semifinale 1
Songen skal starte som nummer 12, etter Armenia med «Lonely Planet» av Dorians og før Noreg med «I Feed You My Love» av Margaret Berger.
Anthony Burgess
Anthony Burgess var ein britisk forfattar som særleg er kjend for den dystopiske framtidsforteljinga A Clockwork Orange (Den mekaniske appelsin, 1962). Burgess verka i tillegg som litteraturkritikar for The Observer og The Guardian.
Liv
Anthony Burgess var fødd i Harpurhey i Manchester. Han mista mor si og syster si under spanskesjuka i 1918. Han budde hjå moster si fram til faren gifta seg opp at i 1922. Faren hans døydde i 1938 utan å etterlata seg noko, og stemora døydde to år etter. Burgess gifta seg med Llewela (Lynne) Isherwood Jones i 1942.
Burgess studerte engelsk og litteratur ved Victoria University of Manchester, etter at han ikkje var komen inn ved musikkstudiet der på grunn av dårlege fysikkarakterar. Han gjekk ut frå universitetet med ein Bachelor of Arts-grad i 1940.
Under andre verdskrigen tente han som sjukepleiar og undervisar. Medan han var stasjonert i Gibraltar blei kona Lynne valdteken og mishandla i heimen sin av fire amerikanske desertørar. Ho gjekk seinare gjennom ein spontanabort, kanskje som følgje av hendinga. Burgess blei nekta løyve til å vitja henne. Han gjekk ut av hæren i 1946.
Etter nokre år som lærar i England drog Burgess til Malaya i 1954, der han dreiv undervising for dei britiske kolonistyresmaktene. Han var stasjonert i Perak og på Kelantan, og lærte seg flytande malayisk. I denne tida skreiv han tre bøker som seinare blei til Malaya-trilogien The Long Day Wanes. Etter eit kort opphald i Storbritannia fekk Burgess ei ny stilling i Brunei i 1958. Året etter vende han tilbake til Storbritannia med mistanke om ein hjernesvulst; ein rekna med at han berre hadde eitt år igjen å leva. Burgess skunda seg å skriva fleire verk for å sikra enkja si ei inntekt. Etter eit sjukehusopphald i London der ein ikkje fann noko gale slo paret Burgess seg først ned i Hove nær Brighton,deretter i Etchingham i Sussex og til slutt i Chiswick nær London. Dei oppsparte midla deira gjorde at Burgess kunne prøva seg som fulltidsforfattar.
Ekteskapet mellom han og Lynne var blitt svært anstrengt, og etter år med alkoholisme døydde ho av skrumplever i 1968. Eit halvt år seinare gifta Burgess seg med Liana Macellari, som han hadde eit forhold til og ein son med. For å sleppa unna høge skattar drog paret frå England og reiste rundt i Europa. Dei budde på Malta, i Italia, Monaco, Frankrike og Sveits, og hadde opphald i USA. Burgess døydde i London og blei gravlagd i Monaco.
Verkliste
(utval)
Medvenbreen
Medvenbreen (Lednik Medven) er ein 2,5 km lang og 1,5 km brei isbre som grensar til austsida av Oryahovo Heights på Ioannes Paulus II Peninsula på Livingston Island i Sør-Shetlandsøyane i Antarktis og som flyt austover og ut i Prisoe Cove i Hero Bay mellom Remetalk Point og Agüero Point. Isbreen er kalla opp etter busetnaden Medven aust i Balkanfjella i Bulgaria.
Phoenix Wright: Ace Attorney − Trials and Tribulations
Phoenix Wright: Ace Attorney − Trials and Tribulations er eit dataspel innan sjangrane eventyrspel og visuell roman, utvikla av Capcom. Det var opphavleg utgjeve til Game Boy Advance i 2004 i Japan, og har sidan blitt utgjeve til fleire plattformer. Utgåva av spelet til Nintendo DS, som kom ut i 2007 i Japan og Nord-Amerika og i 2008 i Europa. Spelet er det tredje i Ace Attorney-serien og oppfølgjaren til Phoenix Wright: Ace Attorney frå 2001 og Phoenix Wright: Ace Attorney − Justice for All frå 2002.
Historia følgjer forsvarsadvokaten Phoenix Wright og Mia Fey, som forsvarer klientane sine i fem ulike episodar. Andre karakterar er mellom andre assistenten Maya Fey, søskenbarnet hennar, Pearl, og aktoren Godot. Spelet er delt inn i rettssaker, der spelaren spør ut vitne og freistar å avdekke motseiingar i vitnesbyrdet deira, og etterforskingar, der spelaren samlar inn bevis og snakkar med vitna.
Songen Houses of the Holy
«Houses of the Holy» er ein song av det engelske rockebandet Led Zeppelin frå albumet Physical Graffiti i 1975. Songen er ein rockesong i middeltempo med tung bass og eit særeige gitarriff av Jimmy Page. Ein kan høyra knirkinga frå trommepedalen til John Bonham gjennom heile songen.
Tekstmessig er songen ei hyllest til Led Zeppelin-konsertane, der «Houses of the Holy» viser til spelestadane der bandet spelte. Trass i dette har songen aldri vorte spela på konsertar av bandet.. Robert Plant spela songen med Band of Joy under soloturneen sin i 2010.
Sjølv om songen heiter «Houses of the Holy», finst ikkje denne på albumet Houses of the Holy. Han var opphavleg meint for dette albumet, men fjerna då bandet fann ut at han ikkje passa inn.
Plateprodusent Rick Rubin har sagt om songen: «Det er ein funk-jam med ein verkeleg interessant jazz-aktig akkord. Det er ein av dei meir kjenslemessige songane deira. Og det er den einaste Led Zeppelin-songen der dei brukar det som høyrest ut som ei kubjølle.»
Songen vart gjeven ut på singel i Italia der han nådde 27. plass.
Three Chord Opera
Three Chord Opera er det 25. studioalbumet til Neil Diamond, gjeve ut i 2001.
Columbia Records kalla Three Chord Opera det første albumet til Diamond med berre originale songar på 27 år (sidan Serenade frå 1974), noko som for så vidt var sant. Diamond skreiv dei fleste av songane sine gjennom heile karrieren, men tok ofte med andre sine songar på albuma sine. Det ville vore meir nøyaktig å skildre Three Chord Opera som det første skikkelege Diamond-albumet på eit tiår, sidan han følgde Lovescape frå 1991 med ei rekkje coveralbum, samlingar, konsertalbum og julealbum. Det siste albumet hans med originale songar (skrivne i lag med andre) var Tennessee Moon i 1996.
Buddenbrockkjeda
Buddenbrockfjella er ei gruppe spreidde fjell og nunatakar mellom Austre Skorvebreen og Vestre Skorvebreen i Mühlig-Hofmannfjella i Dronning Maud Land. Namnet Buddenbrockkette vart nytta om det generelle området av Den tredje tyske antarktisekspedisjonen under Alfred Ritscher, 1938–39, som var leiar for den atlantiske divisjonen av tidlegare Deutsche Luft Hansa.
Nathaniel Gow
Nathaniel Gow var ein skotsk musikar som var kjend for å framføra, komponera og arrangera tonar, songar og andre stykke. Han skreiv rundt 200 verk, mellom anna den populære «Caller Herrin'». Gow var den yngste sonen til den kjende felespelaren Niel Gow.
Bakgrunn og karriere
Nathaniel var son av Niel Gow og Margaret Wiseman, og blei fødd i Inver, nær Dunkeld i Perthshire, den 28. mai 1763. Både han og dei tre eldre brørne William, John og Andrew viste tidleg musikalsk talent. Han blei fyrst lært å spela fele av faren, men blei så sendt til Edinburgh der han fekk opplæring av Robert «Red Rob» Mackintosh, så felespelaren Alexander McGlashan og til sist den eldre broren William Gow. Han lærte også å spela cello av Joseph Reinagle. I 1782 blei han utnemnd til kongeleg heroldtrompetist for Skottland.
I 1796 skipa Gow ei forleggjar- og noteverksemd i lag med William Shepherd i 41 North Bridge i Edinburgh. Denne heldt fram til Shepherd døydde i 1813. Gow markerte seg som leiar for mange musikkgrupper, og var viktig ved mange samkome, som Caledonian Hunt Balls. Hertugen av Atholl var velgjeraren hans.
Mellom 1799 og 1824 gav Gow ut fleire tonesamlingar, mellom anna nokre av den skotske komponisten Magdalene Stirling.
Gow spelte for kong Georg IV ved The Royal Caledonian Hunt-ballet då kongen vitja Skottland i 1822.
Familie
Gow var gift to gonger. Han fekk fem døtrer og ein son med den fyrste kona si, Janet Fraser. Ei av døtrene, Margaret, gifta seg med Adam Armstrong, ein europeisk pioner til kolonien Western Australia, i 1810.
Gow blei gift med den andre kona si, Mary Hog, i 1814, og dei fekk tre søner og to døtrer. Berre ei av døtrene hans, Augusta Gow, ser ut til å ha følgd i den musikalske familietradisjonen, og blei musikklærar i Edinburgh.
Gow døydde i Edinburgh den 19. januar 1831, 67 år gammal. Han blei gravlagd i Greyfriars Kirkyard.
Den engelske komponisten David Gow, som levde og verka på 1900-talet, stamma frå Nathaniel Gow. Han tok opp sambandet i verket Six Diversions on an Ancestral Theme.
Physical Graffiti
Physical Graffiti er det sjette studioalbumet til det engelske rockebandet Led Zeppelin. Det er eit dobbeltalbum som kom ut 24. februar 1975. Innspelinga av albumet vart først avbroten då John Paul Jones vurderte å forlate bandet. Etter å ha kome saman att i Headley Grange, skreiv og spelte inn bandet åtte songar. Den samla lengda av desse åtte songane vart lengre enn ein vanleg LP, så bandet gjorde om Physical Graffiti til eit dobbeltalbum med å inkluderte songar dei tidlegare hadde spelt inn, men ikkje gjeve ut.